A NETFLIX SAJÁT GYÁRTÁSÚ SOROZATA
Örülök, hogy itt maradtál.
Én is örülök.
Bár ne kéne bujkálnunk!
Jó lenne.
De tudod, milyen apukám.
Tuti kinyírna, ha rájönne, hogy nem vagyok otthon.
De képzeld!
Las Vegasba utazik egy egyházi konferenciára.
Tényleg?
Egy egész hétre.
Vagyis együtt tölthetnénk az egész éjszakát...
nálunk.
Készen állunk.
De most,
mennem kell.
Oké.
Igen!
GEHENNA ÁLLOMÁS
Jó reggelt!
Sabrina!
Mit keresel itt?
Asztrális kivetülés. Szóval csak lélekben vagyok itt.
Ha már itt tartunk,
hogy tetszik a szerkóm?
Jöjjön egy Á, jöjjön egy S, jöjjön egy Z.
Lesz egy pomponlány-villámcsődület dolog
ma délután a gimiben. Eljössz?
Lehet, hogy menőztem a csajoknak
a szívdöglesztő, magánsulis pasimról.
Akkor ott leszek.
Szupi! Ott találkozunk.
Jó nagy ricsajt csaptok a barátaiddal a garázsban.
Zenének hívják, apa.
Ja?
Jó reggelt!
Mit keres maga itt?
Tegnap találkoztunk a vidámparkban.
Na, megyek a bányába.
Szia, bébi!
Pá, édes!
Felvette anyu köntösét?
Levegyem?
Eszébe ne jusson!
Ne játszd az erkölcscsőszt!
Apáddal mindketten felnőttek vagyunk,
ami rólad nem mondható el.
Apád tudja, mire készülsz?
- Elmondjam neki? - Törődjön a maga dolgával!
KINEVEZTÉK A KAMPÁNYFŐNÖKÖT
- Szia, báránykám! - Jó reggelt!
Mi ez az illat?
- Palacsinta? - Nem.
A kedvenc holdpitédet sütöm a holdünnepre.
Állj! Ugye nem a Nyúlholdat ünnepeljük még mindig?
Miért ne ünnepelnénk?
Nem válságban vagyunk? Mert fogy az erőnk?
Plusz nem is igazi ünnep.
Csak ürügy, hogy pitét együnk és bort igyunk egy pikniken.
Tulajdonképpen egy rakás nyuszinak adunk hálát.
Igaz.
De egy kis időre fellélegezhetünk, kikapcsolódhatunk.
A tavaszi újjászületés megünneplése majd mindenkit felvidít,
vagy legalábbis eltereli a figyelmet a gyengeségünkről.
Oké. Fellépésem lesz a szurkolócsapattal, nem jöttök el?
- De jó lenne! - Nem érünk rá.
- Készülődünk. Neked is kéne.
Te vagy a koven legfiatalabb élő tagja, Sabrina,
vagyis a mi szimbolikus nyulunk. Ki kell menned az erdőbe,
hogy elénekeld a nyári dalt, és elengedj egy nyulat.
Jó, de ennek tökre semmi értelme!
Az ünnepek ünnepén konkrétan kibelezünk egy boszorkányt,
Nyúlholdkor meg csak szabadon engedünk egy nyulat?
Ez nem áll össze.
Nem most kéne megkérdőjelezni a hagyományokat.
Nem.
Háromkor találkozunk.
Vagy előbb, ha Ambrose kutatása feltárja krónikus gyengeségünk okát.
Miss Wardwell?
Igen.
Bocsásson meg a zavarásért,
de személyesen akartam újra megköszönni, hogy segített a családomnak.
A kis Lucy jól van, hála az égnek!
De...
nem igazán értem.
A lányom csak annyira emlékszik az egészből, hogy fagyit evett,
aztán ön megmentette.
De nekem...
tényleg...
fogalmam sincs, hogy miről beszél.
Megtalálta Lucyt egy fagyasztókamrában, és visszahozta nekem.
A rendőrség még keresi azt, aki elrabolta.
Önt még nem kérdezték ki?
Még nem.
De ha elmondaná, hogy pontosan mit is csináltam, amivel segítettem...
a lányán, ugye?
Hali, hol van Nick? Nem jön a villámcsődületre?
De, azt mondta, jön. Rákérdezek.
NICK, HOL VAGY?
Az angyalát!
Mindegy, tök undorító!
Apa a vidámparkban ismerte meg. Tegnap.
- Van benne valami totál fura. - Ki is az a nő?
A kígyóbűvölő.
Csekkoljuk le!
Hátha látunk valamit, ha körülszaglászunk.
Aha, tényleg.
- Jó ötlet! - Benne vagyok.
Nekem egy piknikizém van a nénéimmel, de légyszi, legyetek óvatosak!
Robin, te is jössz?
Nem, ezt kihagyom.
Milyen idilli látvány!
- Hilda néni? - Hahó!
- Asztrális kivetüléssel vagy itt? - Nem ment, kocsival jöttem.
Mi történt?
Zelda nénéd az Akadémián vár.
Családi válsággyűlés.
A részvétel kötelező.
Menj csak, majd ledumálom a csajokkal.
És ha jön Nick?
Mondjátok meg neki, hogy az Akadémián vagyok. Ő is biztos ott van.
Ennek nem fogtok örülni, de...
mi tehetünk róla, hogy a gyülekezetünk ereje elfogy.
Nézzétek! A Pendle Koven 1612-ben ugyanígy elvesztette az erejét.
Úgy tűnik, valamiféleképpen megsértették a Sötétség Urát,
ezért apránként elvette az erejüket, aztán egyszer csak mindet, ami megmaradt.
Pedig csak megsértették. Mi megfosztottuk a tróntól, és bebörtönöztük.
És hogy kapták vissza az erejüket?
Sehogy.
Pár hónap múlva kiirtották őket a boszorkányvadászok.
Ez ránk nézve mit jelent?
Azt, hogy a Sötétség Ura megsértődött,
bevágta a durcát, és elfordult tőlünk.
Tényleg annyira kicsinyes vagy, hogy az egész kovent megfosztod az erejétől,
és minden hatalmától, szimpla bosszúból?
Kíváncsi voltam, mikor jöttök rá, milyen ára van annak,
hogy bebörtönöztetek.
Követelem, hogy tüstént add vissza az erőnket!
Ha vissza akarjátok kapni az erőtöket, nincs más dolgotok, mint elengedni engem.
Azt várhatod.
Akkor lássuk, meddig bírjátok a védelmem nélkül.
Hacsak nem mentek Lilithhez könyörögni.
Hátha ő megáldja ezt a szánalmas gyülekezetet az ajándékaival.
Ja, nem, nem tudja!
Hiszen nem ő a pokol királynője!
Elég, Sötétség Ura!
Még hogy nem Lilith a pokol királynője?
Dehogynem.
Megmondod nekik, lányom, vagy mondjam én?
- Zee néni, ne légy dühös! - Felfelé!
Mozgás!
A pokol királynője?
Megmagyarázná, felség?
Konkrétan még nem egészen az enyém a trón egyelőre.
De királynő vagy?
A trónhoz való jogomat megvétózta a pokol egyik hercege,
egy Caliban nevű szörfös csávó.
A pokol királynőjének lenni nem nyári munka!
Még csak 16 éves vagy!
Nem szentelheted az életed egy királyságnak,
amihez az égvilágon semmi közöd!
Apám királysága volt, mielőtt csapdába ejtettük.
És amúgy sem volt választásom!
Azért tettem, hogy megmentsem a világokat. Az egyensúlyt.
Azért tetted, mert ezt akartad! Azért tetted, mert élvezed a hatalmat!
És ez egészséges is egy bizonyos pontig, de neked Messiás-komplexusod van,
mindig is az volt!
Elhiszed ezt, Hilda?
Az unokahúgunk a pokol trónját választotta a kovenünk és a családja helyett.
- Nem igaz. - Ez nem fair!
Mindig is kiálltam mellettetek!
A kisujjadat se mozdítottad, hogy segíts, pedig nagy baj van!
Ha már itt tartunk, van egy sokkal égetőbb problémánk is.
Boszorkányok vagyunk, és a Sötétség Ura elvette az erőnket.
Egy új mágikus energiaforrásra van szükségünk.
Épp a Nyúlhold éjjelén.
Mit mondunk a diákoknak?
- Természetesen semmit. - Semmit.
Ezt négyünknek kell megoldania.
Van egy ötletem.
A pokol királynője vagyok, ugyebár,
akkor elvileg hozzáférek ugyanazokhoz az energiákhoz, amikhez Lucifer.
A Sötétség Urának ereje pokoli.
Tehát a pokolból ered, ugye?
Talán valamiféle... akkumulátorból?
Megkeresem a Sötétség Urának erőforrását,
elveszem, és idehozom.
Ez elméletileg működhet, de a pokol hatalmas, Sabrina.
- Hogy akarod megtalálni? - Megkérdem Lilithet. Ő mindent tud.
Jól van.
De Ambrose veled megy.
A pokolba?
Zee néni, a pokol királynője vagyok.
Felőlem a brit királynő is lehetsz,
az unokahúgom vagy. Nem hagyom, hogy kísérő nélkül
menj az Árnyékbirodalomba.
Vagy persze mind veled mehetünk.
- Jaj, mit vegyek fel? - Jó, Ambrose jöhet.
És mit vegyek fel?
Nem tudsz távol maradni tőlem, ugye?
Mindig ez van.
Úgy... megkínoztál... hogy minden perc... örökkévalóságnak tűnt.
Most én jövök, te dög!
Tudom, a vidámpark csak később nyit,
de nem fura, hogy nincs itt senki?
De.
De így könnyebb dolgunk van.
Oké.
Én bemegyek a kígyóbűvölőhöz,
és megfogom valamelyik személyes holmiját, például a hajkeféjét.
Remélem, a fortély elárulja, hogy kicsoda, és mit akar.
Ti őrködjetek!
Jó.
A FÉRFIASSÁG PRÓBÁJA! KI A FÉRFI A FIÚK KÖZT?
KÍGYÓBŰVÖLŐ
Te vagy a szexéhes látó.
Hát...
megspóroltál nekem egy utat.
Fiúk, mit kerestek itt?
Ma zárva vagyunk. Ünnepnap.
Tűnés innen!
Ővele nem lesz több gondunk.
HASTÁNCOSNŐK
Köszönöm, hogy szóltál, Robin Goodfellow.
Kedveseim, most már nem zavarja meg semmi Ostara ünnepét.
Úgy hiányzott a férfiasságod!
Hallgass!
Na és én, Nicholas? Hiányoztam neked?
Micsoda kérdés! Hát persze,
különben nem vágynál ilyen kétségbeesetten arra, hogy hozzám érj, akárhogy.
De ne félj!
Mindig lesz benned egy darab belőlem.
Ugye tudod, hogy nem engem büntetsz, hanem csak Blackwood porhüvelyét?
Nem mintha baj lenne, élvezem, ha kissé eldurvulnak a dolgok.
Egyébként igazából nem is engem akarsz megbüntetni, ugye, Nick?
Hanem saját magadat.
A fiúnak fogalma sincs az igazi pokolról,
de majd megtudja, milyen, ha miszlikbe szaggatom a testét!
Megvolt a lehetőséged, Faustus.
Nicholas kezd magába zuhanni.
Visszajön hozzánk, meglátod.
És mikor visszajön,
kap tőlem valamit, amiért hajlandó lesz bármit megtenni nekünk.
Ő mit keres itt?
Ambrose a...
Titkos tanácsadója.
Titkos tanácsadóm.
Hú, ez a pokol! A pokolban vagyok!
Crowley nem jutott el a pokolba, de én,
Ambrose Spellman, itt vagyok.
Mindegy. Segítened kell.
Az a bosszantó apám megvonta az ajándékait,
az erejét a kovenünktől. De vissza kell kapnunk.
Bocs, ebben nem segíthetek.
Biztos valahonnan a pokolból nyeri az erejét.
Egy tüzes tóból, pokoli kemencéből, vagy hasonlóból.
Azok nem a pokol ajándékai, hanem Luciferéi.
A lényéből fakadnak.
Ő maga a forrás, és úgy rendelkezik vele, ahogy jónak látja.
Azt mondod, hogy...
Lucifer hatalma angyali mivoltából ered.
Mert a mennyország szülöttje.
Persze, Lucifer hatalma mennyei eredetű, nem pokoli.
Teljesen logikus.
Ha Lucifer ereje saját magából származik,
akkor a lányában is van belőle, ugye?
De beszennyezte és felhígította halandó anyád vére.
Nem segít a koveneden.
Várj! Ha Lucifer, az angyal, megtagadja tőlük az ajándékait, akkor...
Keresnünk kell egy másik angyalt.
Hát, a mennyországba nem juttok be, ha erre gondoltok.
Nem.
Nem értem, Hilda.
Miért hazudott nekünk Sabrina ilyen galád módon?
Ilyesmit eltitkolni előlünk!
Ő... a pokol királynője, Hilda,
- ez mindent megváltoztat. - Tudom.
- Nem mintha felfogná. - Tudom.
Tudod, húgom,
azt hiszem, a legjobban a hazudozás bosszant.
Úgy tűnik, ez a családunk rákfenéje.
Elég vicces, hogy... épp most
mondod ezt, mert... közlendőm van a számodra.
Csak nem volt szabad... elmondanom, hogy...
dr. C megkérte...
a kezemet... feleségül vesz.
Tényleg?
És igent mondtál, gondolom.
Hát, a napot még nem tűztük ki, de...
Haragszol?
Hogy én?
Nem, húgom, dehogy haragszom.
Nem haragszom se rád, se Sabrinára azért, mert elhagytok engem,
a családot,
és a kovent a legnagyobb szükség idején.
Szomorú, de nem lep meg...
és beletörődöm.
Miben segíthetek?
A tavalyi támadóink boszorkányvadász angyalok voltak.
Kettőt megöltem,
de a harmadikat Nickkel bezártátok egy festménybe.
Igen, a Caravaggióba, ha jól emlékszem.
Ki kell szednünk belőle, hogy leszívjuk az erejét.
A vérét vesszük, hogy az egész kovenünk ihasson belőle.
Tudsz segíteni?
Akár a hordócsapolás.
Csapnivaló pultos lennék, ha nem tudnék.
Levegyem a vérét,
- és elvigyem nektek? - Nem, ez túl fontos.
Ambrose, menj haza, és avasd be Zelda nénit a tervbe!
Itt maradok, és megvárom a vért. A biztonság kedvéért.
Jó. Hozom a Caravaggiót.
Kórházba kéne vinni.
Ne már, Theo, tudod, mi történt vele,
ez mágiával kapcsolatos.
Roz, el tudod mondani, mi történt veled?
Iszonyúan fázik.
Hívd... Sa... bri... nát!
Igaza van, Sabrina tudja, mitévők legyünk.
Oké, te itt maradsz, én elmegyek érte.
Nem lesz semmi baj.
Ne öld meg, hátha még kell vér.
Rendben.
Isteni.
Mi az?
Nem várhatod el, hogy lefejtsem az égi nedűt és ne kóstoljam meg.
Megyek már!
Megyek! Egek!
- Hát te... - Sabrina itthon van?
Nincsen.
Nincsen, drágám.
- Miért, történt valami? - Igen, Rozzal.
Nagyon rosszul van.
Bement egy sátorba a vidámparkban,
és ott érte valami... boszorkányság.
- A vidámparkban? - Hosszú történet.
Miss Spellman, Roz majd megfagy, és egyfolytában didereg.
- Átjönne megnézni? - Ha tudnék, persze.
De tudod... az erőnk nagyon megcsappant.
Az egész kovené. Elég... szorult helyzetben vagyunk.
Épp a könyvtárba indultam, mert az az érzésem, hogy...
Jó, várj!
Addig is... jól bugyoláld be Rozt ezzel.
Ez majd melegen tartja.
És ha összeszedtük magunkat, Sabrinával átmegyünk,
és Rosalindnak kutyabaja se lesz.
- Jó? - Köszönöm szépen.
Nincs mit.
Mi volt ez?
Micsoda?
Mintha...
Dorian, csak nem kínzol valakit odabent?
Nem mondanám kínzásnak.
Állj!
Nick?
Sabrina?
Megmagyarázom!
Nem.
Nem kell megmagyarázni. Egyértelmű, hogy mi folyik itt!
Sabrina!
Dorian!
Az a kovené lett volna!
Bocsáss meg!
Gondoltam, jót tesz a bőrömnek.
De félretettem egy kicsit.
Remélem, elég lesz.
Mindenki megőrült?
Épp most ment el.
SPELLMAN HALOTTASHÁZ TEMETKEZÉSI SZOLGÁLTATÁS
Mi bajod?
Úgy nézel ki, mint aki szentlelket látott.
Nem akarok beszélni róla.
De megvan.
Bocsáss meg, ez az angyalvér, amiről beszéltél, Ambrose?
Igen.
De hol a többi?
Dorian megitta.
Ez volt a nagy terv? Ez az, ami megment minket?
Mindannyian ittunk volna belőle, de többel számoltunk.
- És ha mindenki csak belekortyolna? - Nem, ez túl kevés.
- Elég lehet, ha másképp használjuk fel. - Hogyan?
Eszembe jutott, amit egyszer csináltam,
amikor az Akadémiára jártam.
Holdfürdőt vettem.
Az mi?
Egy szertartás, amit a boszorkányok végeztek
a Nyúlhold ünnepén.
Olajokkal kenték be a testüket, és megfürdőztek a holdfényben.
Afféle szimbolikus újjászületés gyanánt.
A hold fénye feltöltött energiával, de..
ha ezt az angyalvért összekeverjük bizonyos olajokkal,
aztán bekenjük a testünket, és megfürdünk a Nyúlhold fényében...
A szimbolikus konkréttá válhat.
- Igen. - Az okkult tanok törvénye szerint
az égi anyagokat
az égitestek aktiválják.
A holdfény aktiválná az angyal vérét,
és ezáltal a bőrünk
magába tudná szívni a hold energiáját.
Megmenekülnénk.
És még mindig a koven tagja vagyok.
Ahogy én is.
Ez a terv egy holdkóros őrültség.
Igen, pontosan, ahogy a szóban is benne van a „hold”. Hold, holdkóros.
Ám legyen!
Először piknikezünk, aztán jöhet ez az úgynevezett holdfürdő.
De azért ne ájulj el magadtól, húgom!
Még sok dolgod van.
Persze.
Add ide a vért, drágám,
és máris nekilátok az olaj elkészítésének.
Köszönöm, Hilda.
És neked is, Sabrina.
Ha beválik, a koven az adósotok lesz.
Nem is mondtam,
hogy a kedves Harvey itt járt, és téged keresett.
Eléggé aggódik Roz miatt.
Azt mondta, valamiféle boszorkányláz gyötri.
- Megnézzem? - Ne.
Azt mondtam, átmegyünk, ha elrendeztük a saját problémánkat.
- Nicknek is van. - Igen? Mi baja?
Nagyon rosszkedvű, és szerintem iszik.
Ráadásul ma rajtakaptam, hogy szexdémonokkal hancúrozott.
Hát, ebben az életkorban ez teljesen természetes a varázslóknál.
Tudom, Nick mindig is rosszfiú volt, de ez most más.
Valami szörnyűség történt vele, amikor össze volt zárva Luciferrel.
El se tudjuk képzelni.
Ó, kedvesem!
Beszélned kell a fejével, de...
de...
Csak a Nyúlhold után.
Tudom.
Össze kell kapnom magam a koven érdekében.
Nézzünk oda!
Nagyon szép vagy.
Megtanultad a dalodat?
Minden a múltba vész
A tavaszi rügyezés
A világ s minden bánat
A mindenség közepén
Megmarad azért
A pillangó dalra kél
S elhozza a bíbor nyarat
Szárnyát rebegtetvén
Tengeri hullámai sárgállanak
A kancák nyerítését
Csődörökhöz viszi a szél
Csikóikkal elvágtatnak
S mindenki látja majd
A csodát, ami a bíbor nyár
De én várom még
A dalt hozó fecskét
Páratlan e dallam
Más nem tudja énekét
Nénéim!
Mennünk kell, most rögtön!
De hisz most kezdtük.
Nézd, ki van itt!
Nick! Hogy kerülsz ide?
Részt akartam venni ebben.
Nem! Nem értitek!
Mit?
Ha mozognál egy kicsit, átmelegednél.
Nem tud megmozdulni!
Ez őrület!
Nem ülök tétlenül Sabrinát várva!
Tennünk kell valamit, míg nem késő!
Harvey? Hová mész?
Vissza a vidámparkba. Kiderítem, mi a fene történt Rozzal.
Harvey!
Elnézést! Nem akartuk megzavarni az ünneplést.
Mi is egy helyet keresünk, ahol ünnepelhetünk.
Mit ünnepeltek?
Ostarát.
És ti mit ünnepeltek?
A Nyúlholdat.
Vagyis...
épp le akartunk ülni harapni valamit.
Van nálunk Nutella, kenyér, sajt, bor és felvágott.
Nem tartotok velünk?
Milyen izgi!
Egészen megéheztem.
Én is. Lássunk hozzá!
Spellman igazgatónő, nem adunk előbb hálát Lilithnek?
Lilithnek?
Lilithhez imádkoztok, nem a Sötétség Urához?
Elspeth, nem kell imádkozni.
Nem hiszem, hogy a vendégeink Lilithhez imádkoznának.
- Vagy igen? - Nem.
A mi imáink... máshoz szólnak.
Szóval mind a vidámparkban dolgoztok?
A Fantazmagóriában, igen.
És Ostara...
a húsvét egy változata, ugye?
A külvilágban nem ismerik a szokásainkat.
És nálatok?
Az a szokás, hogy bujálkodással ünnepeltek?
Tessék?
Értem. A test örömeit másokkal osztja meg, nem veled.
Semmit se tudsz rólam!
De nem téved, ugye, Nick?
A lelked sötétség borítja be,
és felduzzadt.
És szextől bűzlesz.
Mióta él a népetek Greendale-ben?
Nemzedékek óta.
Az óhazából jöttünk.
A nagyon óhazából. Az ó-óhazából.
És a te közösséged, honnan származik?
- Az egész Föld az otthonunk. - Vándorok vagytok.
A családommal sok utat bejárunk.
Akkor Greendale csak egy a sok megálló közül,
és nemsokára továbbmentek?
Lehet.
De van valami ezen a vidéken, ami arra késztet, hogy...
gyökeret verjünk itt.
Olyan jó a friss levegőn piknikezni!
Nincs is jobb.
Bár többet lennék a szabadban, mert a hobbijaim
inkább beltéri tevékenységek.
Tudod, mint a kötés, az írás, és...
- Szövő vagy. - Hogy mi?
Szövöd a kelméket és a történeteket, nem?
Ez még nem jutott eszembe. Szövő.
Szövő vagyok. Ez tetszik.
Kérlek, ne bántsd!
Sosem bántanám.
Nem.
Hazaviszem magammal a kicsikét.
Házi kedvencnek.
Házi kedvencként tartod a pókokat?
Igen.
De nagyon-nagyon boldogok nálam.
Nem boldogok!
Honnan is tudnád, mit érez egy pók?
Szóval...
O Metamorfóste, sto ónoma tis Aráchnis.
Kirké, beszélhetnék veled egy percre?
Ezek pogányok, állatokat vetnek rabszolgasorba, házi kedvencként.
Nem házi kedvencek, familiárisok.
Sátáni boszorkányok, de valami...
nem stimmel velük.
Gyengék.
Bűzlik róluk a gyengeség.
Ezek pogány boszorkányok.
Mit keresnek a pogányok a tisztásunkon?
Pusztítanak, ahogy a pogányok szokták. Azt hittem, eltűntek
erről a környékről,
- sőt, az egész országból. - A pogány boszorkányok kihaltak...
A sátáni boszorkányok eljövetelekor.
Mint a keresztények idején.
Valószínűleg csak egy szakadár csoport.
Nem zavarhatják meg a holdfürdőnket.
El kell zavarnunk őket.
Nincs erőnk, hogy szembeszálljunk velük.
És ha esne?
Gerjesszünk vihart! Hátha akkor elmennek.
Egy próbát megér.
Hatalmas misztikus erők, hozzatok fölénk sok felhőt!
Akár közel, akár távol, hulljon eső garmadával!
Magas ég, eltűnt a nap, melódiák felhangzanak.
Magas ég, zúdítsd le, hulljon eső mindenkire!
Magas ég...
Kénköves pokol!
Kész, ez a gödör alja. Elfogyott az erőnk.
Túl gyengék vagyunk.
Hé, Nick!
Végre egyedül vagy.
Húzz innen, Dorcas! Hagyj békén.
Miért vagy ilyen morcos?
Úgy hallom, sokat szórakoztál mostanában.
De Sade-dal és Salóval.
Sabrina mondta?
Ugyan!
Nem te vagy az egyetlen, aki szexdémonokkal bulizik.
Nem kell hozzájuk menned ezért.
Hozzám is jöhetsz.
Megmutatom, milyen az igazi ragyogás a fűben.
- Segíts! - Mi a baj?
- Megmart! - Megsérült?
Valaki hozzon mohát!
Nagyon fáj! Csináljatok valamit!
És kérnék egy kis nedves sarat, ha valaki tudna...
És fakérget.
De...
Ez a kígyó nem mar meg senkit többé.
Gyilkos!
Itt mi vagyunk a vendégek.
Ez a kígyó otthona.
Joga volt megvédeni a területét.
- Elmegyünk. - Igen.
Talán jobb is így.
Mi voltunk itt előbb.
Nem, mi voltunk itt előbb.
A hamis Isten előtt, a Sötétség Ura előtt
a régi istenek uralkodtak, és mi hozzájuk imádkoztunk.
De most történt valami, ez biztos,
és újra eljött a mi időnk.
Bocsánatot kérünk!
Ne menjetek el így!
Felemelte a kezét.
Roz!
Mi tudsz felhozni a mentségedre, Nick?
Megöltem egy kígyót, ami megmarta az egyikünket. Mi a baj ezzel?
Az, hogy kígyóimádók. És megöltél egyet.
Pogányokkal nem szabad ujjat húzni, főleg, míg vissza nem nyerjük az erőnket.
Miért nem küldünk valami ajándékot kiengesztelésül?
Nicholas, elvinnéd nekik a fincsi holdpitémet?
Nem kérek bocsánatot. Nem tettem semmi rosszat.
Ez csak egy gesztus, ha másért nem, a kovenért.
Épp eleget tettem már a kovenért, nem?
Nick?
Utálom a kamaszhisztit.
Dorcas, miattad van ez az egész cirkusz.
Elviszed a pogányoknak az ajándékot?
Persze. Mindegy.
Melvin és Agatha majd elkísér.
Nagylány vagyok.
Egyedül is el tudok vinni egy pitét.
Agatha, kövesd, jó?
Nehogy elszúrja ezt is!
Nicholas!
Várj!
Hé, állj már meg!
Mi van?
- Beszélnünk kell. - Miről?
Mondjuk arról, hogy berúgtál, és szexdémonokkal csaltál meg?
Persze, az én szenvedésem is csak rólad szól.
- Mindig minden rólad szól, ugye? - Tudni akarom, mi baj,
hogy segíthessek neked.
Hallottad a pogányt.
Mocskos vagyok, fertőzött.
Nem, Nick!
Egy nagy traumát éltél át, ez minden.
- Ez minden? - Figyelj...
Tudom, hogy azért iszol, drogozol, és korbácsoltatod magad szexdémonokkal,
hogy ne kelljen foglalkoznod a történtekkel.
De mi történt odalent?
Mondd el, kérlek!
Odalent? Mondd csak ki, Sabrina!
A pokolban.
Megjártam a poklot.
A testembe fogadtam a Sötétség Urát.
Lilith meztelenre vetkőztetett és láncra vert,
belülről kínoztak,
kívül aláztak és gyaláztak heteken át!
De évtizedeknek tűnt!
És nem volt se irgalom, se nyugalom egyetlen rohadt pillanatra sem!
A világ összes lehetséges módján megbecstelenítettek!
Nem tudtam irányítani sem a testemet, sem a sorsomat.
Lucifernek bokszzsák voltam, Lilithnek meg játékszer.
Az apáddal a saját testemért viaskodtam, és ez minden erőmet kiszívta!
Egy szemhunyásnyit sem aludtam!
Ott nem volt se pihenés, se nyugalom, csak fájdalom,
szenvedés, és égető és dermesztő kín!
Azért, hogy megvédjelek téged,
meg ezt a világot, ami annyira fontos neked.
- Nagyon sajnálom! - Tessék?
Nem a szülinapomat felejtetted el, és nem a moziból késtél el.
Hagytad, hogy feláldozzam magam érted!
Pedig...
érted kár volt.
- Feldúlt vagy. - Nem mondod?
És amit a szexdémonoktól kapok,
tőled hiába is várnám, igaz?
Mert mélyen legbelül tudod, hogy valaki másnak tartogatod magad,
- mindketten tudjuk, kinek. - Ez nem ér, és nem igaz!
Nem tudod, mit beszélsz. Kérlek, hadd segítsek!
Segítenél?
Nekem nem kell tőled semmi.
Amikor rád nézek, csak az apádat látom.
Mindenhol ott van.
Őt látom, ha lehunyom a szemem, és akkor is, ha kinyitom.
És esküszöm, ha ki tudnám verni magamból, megtenném.
De nem tudom.
Így azt teszem, amit tudok.
Ki van ott?
Hahó!
Agatha, ha te szórakozol, neked annyi!
A testvéredet feltartóztatják.
Kicsoda?
Ki vagy te?
Üdv újra itt!
Nem tudsz elszakadni tőlem, ugye?
Végeztem ezzel és veled is.
Csak egyikünk hagyja el élve ezt a cellát ma este.
Rendben.
De mielőtt elkezdjük,
adhatok neked egy kivételesen finom ajándékot?
Vörös higany.
Akkora fless, hogy az életedet adnád érte.
Sárkánykönny.
Repülsz... de soha... nem jössz le.
Mindkettőt neked adom,
ha megteszel nekem egy...
apró szívességet.
Jól vagy, kuzin?
Igen, jól vagyok.
Csináljuk!
Jól van, kedveseim.
Mindenki bekeni magát a szent olajjal.
Telihold van. Kezdjük el.
- És a testvéreim? - Ha visszaérnek, csatlakoznak.
Jó, Hilda, mit csináljunk?
A fedetlen bőrfelületet kenjétek be az olajjal,
és feküdjön le mindenki a földre.
Koven...
nővéreim, fivéreim,
amint azt tudjátok, ma este a Nyúlhold előtt tisztelgünk,
mert nagyon különleges.
Az összes mágikus kalendárium kapcsolódási pontja,
amikor a boszorkányok a megújulást ünneplik meg.
És ma este ismét kiteljesedett a Nyúlhold.
Rátok szórja fényét,
és beszívjátok, és feltöltődtök, és érzitek minden porcikátokban,
és a bőrötökön.
Holdanya, legteljesebb pompádban
áldj meg minket az ajándékaiddal,
az erőddel!
Növekedve, mint magzat az anyaméhben,
tégy teljessé minket,
úgy szaporodjék varázserőnk, mint névadód, a nyúl!
Felajánljuk testünket neked,
égi esszenciával felkenve,
hogy energiáid hordozói lehessünk.
Zárjátok be a kört!
Érzem.
Olyan... mintha libabőrös lennék.
Bizsereg az egész testem!
Az enyém is!
Fura, nem igaz? Mintha apró tűk szurkálnának.
Mint mikor az elzsibbadt lábunkban megindul a keringés.
Legalább egyvalami jól sült el ma.
Elvesztették a Sötétség Urát.
Most vegyük el tőlük a Nyúlholdjukat!
Üdv néked, Szeléné, halld meg most hangunkat!
Sötétítsd el lányodat, éji lámpánkat, a holdat!
Darabról darabra, falatról falatra.
Amint a pitét, a holdat úgy fogyasztva!
Hé!
Mi történik a holddal?
Holdfogyatkozás? Lehetetlen! Benne volna az almanachban.
Jaj, ne! Valaki elnyeli a holdat!
Igazad van, húgom, és azt hiszem, tudom is, hogy ki.
Azok az áldott pogányok.
- Megtámadtak minket. - Mihez kezdünk?
A holdfürdő hatástalan holdfogyatkozáskor.
Gyorsan szedjétek össze a holmitokat!
A pogány boszorkányok ártani akarnak.
Ez nyílt terep. Visszamegyünk az Akadémiára, mindenki.
- Megkeresem Nicket. - Én a nővéreimet!
Azt mondtam, mindenki!
A falaink mögött biztonságban kitervelhetjük az ellencsapást.
De ma este senki nem mehet el egyedül.
Életveszélyben vagyunk.
Theo...
mi történt?
Ágyazzatok meg! Ma mind itt alszunk.
Együtt sokkal biztonságosabb.
Spellman nővér...
kint vannak.
Éj boszorkányai, az időtök lejárt.
Visszatérnek az ősi istenek,
az ősi módszerek, újra a vér szava érvényesül.
Hajoljatok meg az isteneink előtt,
vagy a véretekkel fogjuk öntözni a szent földet.
Három napot kaptok.
Testvéreim?
Gyertek hozzánk!
Nincs más választásunk.
A pogányok nyilvánvaló és közvetlen veszélyt jelentenek, és erőtlenek vagyunk.
Bármilyen veszedelmes is,
el kell engednünk a Sötétség Urát.
Jobb az ismerős gonosz, mint az ismeretlen pogányok.
Dühös lesz ránk, és pokolian megbüntet érte,
de a patájával eltiporja a pogányokat.
Majd én lemegyek.
Ő az apám.
Ha valaki meg tudja győzni, az én vagyok.
Oké, apa! Most csak mi ketten vagyunk.
Nick?
Nick, hallasz engem?
Nick, ébredj fel!
Nick!
A feliratot fordította: Kwaysser Erika